Nekropola u Bečanima
Nekropola u Bečanima nalazi se u opštini Šekovići. 
Selo Bečani je od Šekovića udaljeno 3,52 km u pravcu sjeverozapada. Nekropola je i nacionalni spomenik BiH.

Opis  
Nekropola  sadrži 138 vidljivih stećaka, od čega 4 ploče, 15 sanduka, 41 sljemenjak, 77 stubova i 1 stećak nedefiniranog oblika. Zastupljena su četiri osnovna oblika stećaka – ploče, sanduci, sljemenjaci i stubovi u obliku uspravne ploče (pravouglog paralelopipeda) koja se prema gore širi, čiji je završetak na dvije vode, sa ravnim završetkom i lučno zasvođen, zatim stubovi u obliku uspravnog sanduka (pravouglog paralelopipeda) koji se prema gore širi, čiji je završetak na dvije vode, sa ravnim završetkom, lučno zasvođen i sa lučnim izbočenjem na vrhu. 

Na sedam spomenika evidentirani su plastični ukrasi polumjeseca, mača, rozete i predstave ruke. 

Pojedini stećci su okrnjeni, oštećeni, prevrnuti, dijelom ili upotpunosti utonuli u zemlju. Na stećcima se nalaze biljni organizmi (lišajevi i mahovina). Dio stećaka je obrastao trnjem i utonuo.

Literatura 
 Šefik Bešlagić, Sarajevo: Veselin Masleša, 1971. STEĆCI, KATALOŠKO-TOPOGRAFSKI PREGLED

Reference 

Nacionalni spomenici u Šekovićima
Svjetska baština u Bosni i Hercegovini
Nekropole stećaka